Diari Oficial de la Generalitat Valenciana


Sumari del DOGV 6841, del 16-08-2012 (2012/7906)

RESOLUCIÓ de 25 de juliol de 2012, de la Conselleria d'Educació, Formació i Ocupació, per la qual s'autoritza l'adscripció del Centre Universitari EDEM a la Universitat de València-Estudi General.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7906


Data del document
:   25-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 25 de juliol de 2012, de la Conselleria d'Educació, Formació i Ocupació, per la qual s'autoritza l'adscripció del Centre Universitari EDEM a la Universitat de València-Estudi General. [2012/7906]  
Per mitjà d'un escrit, de data 10 de gener de 2012, la Universitat de València-Estudi General va sol·licitar a la Conselleria d'Educació, Formació i Ocupació l'inici de l'expedient d'adscripció del Centre Universitari EDEM.  
El Consell de Govern de la Universitat, reunit en la sessió de 20 de desembre de 2011, va acordar aprovar-ne l'adscripció. Així mateix, el Ple del Consell Social de la Universitat, reunit en la sessió de 28 de desembre de 2011, va acordar emetre un informe favorable a esta.  
L'Agència Valenciana d'Avaluació i Prospectiva (AVAP) ha emés l'informe favorable preceptiu.  
Finalment, el Ple del Consell Valencià d'Universitats i Formació Superior va tindre coneixement de la proposta d'adscripció en la seua reunió del 18 de juny de 2012.  
En virtut del que disposen la Llei Orgànica 6/2001, de 21 de desembre, d'Universitats, el Reial Decret 557/1991, de 12 d'abril, sobre creació i reconeixement d'universitats i centres universitaris i l'article 10 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i de conformitat amb la proposta del director general d'Universitat, Estudis Superiors i Ciència, de data 19 de juliol de 2012, fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
  
Primer  
Autoritzar l'adscripció del Centre Universitari EDEM, de titularitat de l'Entitat Escola d'Empresaris, Fundació de la Comunitat Valenciana, a la Universitat de València-Estudi General.  
  
Segon  
El Centre Universitari EDEM, amb seu al carrer del Poeta Quintana, 1, de València, el titular del qual és l'entitat Escola d'Empresaris, Fundació de la Comunitat Valenciana (EDEM), es regirà pel que disposen la Llei Orgànica 6/2001, de 21 de desembre, d'Universitats, i les normes que per desplegar-la dicten l'Estat i la Generalitat; pel Reial Decret 557/1991, de 12 d'abril; per l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior; pel conveni d'adscripció subscrit entre la Universitat de València-Estudi General i l'entitat titular del centre adscrit, i per les seues pròpies normes d'organització i funcionament, que en tot cas hauran de respectar el principi constitucional de llibertat acadèmica, manifestat en les llibertats de càtedra, investigació i d'estudi.  
  
Tercer  
Les ensenyances universitàries oficials de grau en Administració i Direcció d'Empreses que s'impartiran en este centre adscrit, s'autoritzaran per decret del Consell, després de complir els requisits establits en l'Orde 86/2010, de 15 de novembre, de la Conselleria d'Educació, per la qual s'establix el procediment per a la implantació d'ensenyances universitàries oficials de grau, màster i doctorat en les universitats de la Comunitat Valenciana.  
  
Quart  
El que disposen els articles anteriors es traslladarà al Ministeri d'Educació, Cultura i Esport, per tal que realitze les inscripcions oportunes en el Registre d'Universitats, Centres i Títols.  
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar des de l'endemà de la seua publicació.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.   
  
València, 25 de juliol de 2012.- La consellera: María José Catalá Verdet.